CELEX: 32013D0426
Language: el
Date: 2013-08-05 00:00:00
Title: 2013/426/ΕΕ: Εκτελεστική απόφαση της Επιτροπής, της 5ης Αυγούστου 2013 , σχετικά με μέτρα για την πρόληψη της εισαγωγής στην Ένωση του ιού της αφρικανικής πανώλης των χοίρων από ορισμένες τρίτες χώρες ή τμήματα της επικράτειας τρίτων χωρών στις οποίες η παρουσία της εν λόγω νόσου είναι επιβεβαιωμένη και για την κατάργηση της απόφασης 2011/78/ΕΕ [κοινοποιηθείσα υπό τον αριθμό C(2013) 4951]  Κείμενο που παρουσιάζει ενδιαφέρον για τον ΕΟΧ

7.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 211/5
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 5ης Αυγούστου 2013
   σχετικά με μέτρα για την πρόληψη της εισαγωγής στην Ένωση του ιού της αφρικανικής πανώλης των χοίρων από ορισμένες τρίτες χώρες ή τμήματα της επικράτειας τρίτων χωρών στις οποίες η παρουσία της εν λόγω νόσου είναι επιβεβαιωμένη και για την κατάργηση της απόφασης 2011/78/ΕΕ
   [κοινοποιηθείσα υπό τον αριθμό C(2013) 4951]
   (Κείμενο που παρουσιάζει ενδιαφέρον για τον ΕΟΧ)
   (2013/426/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 97/78/ΕΚ του Συμβουλίου, της 18ης Δεκεμβρίου 1997, για καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες (1), και ιδίως το άρθρο 22 παράγραφος 6,
   Εκτιμώντας τα ακόλουθα:
   
               (1)
            
            
               H αφρικανική πανώλη των χοίρων είναι εξαιρετικά μεταδοτική και θανατηφόρα ιογενής λοίμωξη των οικόσιτων και των άγριων χοίρων, με ικανότητα ταχείας εξάπλωσης, κυρίως μέσω προϊόντων που προέρχονται από μολυσμένα ζώα και μολυσμένα νεκρά ζώα.
            
         
               (2)
            
            
               Μετά την επιβεβαίωση της παρουσίας αφρικανικής πανώλης των χοίρων στη Γεωργία το 2007, η Ρωσία αναφέρει συνεχώς πολυάριθμα κρούσματα της εν λόγω νόσου σε χοίρους και άγριους χοίρους σε όλο το ευρωπαϊκό τμήμα της επικράτειάς της. Μετά την αναφορά εστίας αφρικανικής πανώλης των χοίρων στην περιφέρεια του Λένινγκραντ της Ρωσίας, που συνορεύει με την Εσθονία και τη Φινλανδία, εκδόθηκε η απόφαση 2011/78/ΕΕ της Επιτροπής, της 3ης Φεβρουαρίου 2011, για ορισμένα μέτρα πρόληψης της μετάδοσης του ιού της αφρικανικής πανώλης των χοίρων από τη Ρωσία στην Ένωση (2), η οποία θεσπίζει διατάξεις για την πρόληψη της εισαγωγής της νόσου στην Ένωση.
            
         
               (3)
            
            
               Σύμφωνα με το άρθρο 4 της οδηγίας 2004/68/ΕΚ του Συμβουλίου, της 26ης Απριλίου 2004, σχετικά με τον καθορισμό κανόνων υγειονομικού ελέγχου για την εισαγωγή στην Κοινότητα και τη διαμετακόμιση μέσω αυτής ορισμένων ζώντων οπληφόρων ζώων, για την τροποποίηση των οδηγιών 90/426/ΕΟΚ και 92/65/ΕΟΚ και για την κατάργηση της οδηγίας 72/462/ΕΟΚ (3), και σύμφωνα με το άρθρο 3 της οδηγίας 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για κατανάλωση από τον άνθρωπο (4), δεν επιτρέπεται η εισαγωγή χοίρων και προϊόντων χοιρινού κρέατος από τρίτες χώρες ή τμήματα της επικράτειας τρίτων χωρών, όταν είναι επιβεβαιωμένη η παρουσία αφρικανικής πανώλης των χοίρων.
            
         
               (4)
            
            
               Τα μέτρα που προβλέπει η απόφαση 2011/78/ΕΕ εξασφαλίζουν ότι τα οχήματα με τα οποία έχουν μεταφερθεί χοίροι και τα οποία εισέρχονται στην Ένωση από τη Ρωσία έχουν καθαριστεί και απολυμανθεί καταλλήλως. Τα μέτρα αυτά λαμβάνουν υπόψη τον κίνδυνο εξάπλωσης της νόσου, λαμβάνοντας υπόψη τους διαύλους μετάδοσης και την επιβίωση του ιού στο περιβάλλον.
            
         
               (5)
            
            
               Τον Ιούνιο του 2013 η Λευκορωσία ανέφερε την επιβεβαίωση εστίας αφρικανικής πανώλης των χοίρων σε οικόσιτους χοίρους στην περιφέρεια Grodno, κοντά στα σύνορα με τη Λιθουανία και την Πολωνία. Δεδομένης της γειτνίασης της περιοχής αυτής με την Ένωση, υπάρχει υψηλός κίνδυνος εισαγωγής της αφρικανικής πανώλης των χοίρων στην επικράτεια της Ένωσης. Συνεπώς, τα μέτρα που ορίζονται στην απόφαση 2011/78/ΕΕ θα πρέπει να εφαρμόζονται όσον αφορά τα οχήματα τα οποία εισέρχονται στην Ένωση από τη Λευκορωσία.
            
         
               (6)
            
            
               Ειδικότερα, είναι σκόπιμο να εξασφαλιστεί ότι όλα τα οχήματα με τα οποία έχουν μεταφερθεί ζώντα ζώα και ζωοτροφές και τα οποία εισέρχονται στην Ένωση από μολυσμένες περιοχές έχουν καθαριστεί και απολυμανθεί καταλλήλως, και ότι ο εν λόγω καθαρισμός και η απολύμανση τεκμηριώνονται δεόντως.
            
         
               (7)
            
            
               Ο μεταφορέας θα πρέπει να εξασφαλίζει ότι για κάθε όχημα που χρησιμοποιείται για τη μεταφορά ζώων ή ζωοτροφών τηρείται αρχείο πληροφοριών για τον καθαρισμό και την απολύμανση, τουλάχιστον για τρία χρόνια.
            
         
               (8)
            
            
               Για λόγους σαφήνειας και απλούστευσης της νομοθεσίας της Ένωσης, η απόφαση 2011/78/ΕΕ θα πρέπει να καταργηθεί και να αντικατασταθεί από την παρούσα απόφαση.
            
         
               (9)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Για τους σκοπούς της παρούσας απόφασης ως «όχημα μεταφοράς ζώων» νοείται όχημα που έχει χρησιμοποιηθεί για τη μεταφορά ζώντων ζώων ή για τη μεταφορά ζωοτροφών σε κτηνοτροφικές εκμεταλλεύσεις.
   Άρθρο 2
   1.   Τα κράτη μέλη εξασφαλίζουν ότι ο χειριστής ή ο οδηγός του οχήματος μεταφοράς ζώων, κατά την άφιξή του από τις τρίτες χώρες ή τα τμήματα της επικράτειας τρίτων χωρών που αναγράφονται στο παράρτημα I παρέχει στην αρμόδια αρχή του κράτους μέλους στο οποίο βρίσκεται το σημείο εισόδου στην Ένωση πληροφορίες που δείχνουν ότι το ζωικό κεφάλαιο ή το διαμέρισμα φόρτωσης, κατά περίπτωση το αμάξωμα, το επίπεδο φόρτωσης (ράμπα), ο εξοπλισμός που έχει έλθει σε επαφή με ζώα, οι τροχοί και η καμπίνα του οδηγού και τα προστατευτικά ενδύματα/υποδήματα που χρησιμοποιήθηκαν κατά την εκφόρτωση έχουν καθαριστεί και απολυμανθεί μετά την τελευταία εκφόρτωση ζώων ή ζωοτροφών.
   2.   Οι πληροφορίες που αναφέρονται στην παράγραφο 1 περιλαμβάνονται σε δήλωση που συμπληρώνεται σύμφωνα με το υπόδειγμα που παρατίθεται στο παράρτημα II ή σε οποιαδήποτε άλλη ισοδύναμο μορφότυπο που να περιλαμβάνει τουλάχιστον τις πληροφορίες που αναφέρονται στο εν λόγω υπόδειγμα.
   3.   Το πρωτότυπο της δήλωσης που αναφέρεται στην παράγραφο 2 τηρείται από την αρμόδια αρχή για περίοδο τριών ετών.
   Άρθρο 3
   1.   Η αρμόδια αρχή του κράτους μέλους στο οποίο βρίσκεται το σημείο εισόδου στην Ένωση ελέγχει τα οχήματα μεταφοράς ζώων που εισέρχονται στην Ένωση από τις τρίτες χώρες ή τμήματα της επικράτειας των τρίτων χωρών που απαριθμούνται στο παράρτημα I, με σκοπό να διαπιστώσει κατά πόσον έχουν καθαριστεί και απολυμανθεί ικανοποιητικά.
   2.   Εάν οι έλεγχοι που αναφέρονται στην παράγραφο 1 αποδεικνύουν ότι ο καθαρισμός και η απολύμανση έχουν πραγματοποιηθεί ικανοποιητικά ή όταν οι αρμόδιες αρχές έχουν, επιπλέον των μέτρων που προβλέπονται στην παράγραφο 1, εκδώσει εντολή, οργανώσει και εκτελέσει πρόσθετη απολύμανση οχημάτων μεταφοράς ζώων, τα οποία είχαν προηγουμένως καθαριστεί, η αρμόδια αρχή επιβεβαιώνει το γεγονός αυτό με την έκδοση πιστοποιητικού, σύμφωνα με το υπόδειγμα που παρατίθεται στο παράρτημα III.
   3.   Εάν οι έλεγχοι που αναφέρονται στην παράγραφο 1 αποδεικνύουν ότι ο καθαρισμός και η απολύμανση του οχήματος μεταφοράς ζώων δεν έχουν πραγματοποιηθεί ικανοποιητικά, η αρμόδια αρχή λαμβάνει ένα από τα ακόλουθα μέτρα:
   
               α)
            
            
               υποβάλει το όχημα μεταφοράς ζώων σε κατάλληλο καθαρισμό και απολύμανση σε τόπο οριζόμενο από την αρμόδια αρχή, όσο το δυνατόν πλησιέστερα στο σημείο εισόδου στο οικείο κράτος μέλος, και εκδίδει το πιστοποιητικό που αναφέρεται στην παράγραφο 2·
            
         
               β)
            
            
               όταν δεν υπάρχει κατάλληλη εγκατάσταση για τον καθαρισμό και την απολύμανση πλησίον του σημείου εισόδου ή αν υπάρχει κίνδυνος διαφυγής υπολειμματικών ζωικών προϊόντων από το ακαθάριστο όχημα μεταφοράς ζώων, αρνείται την είσοδο του οχήματος μεταφοράς ζώων στην Ένωση που δεν έχει καθαριστεί και απολυμανθεί ικανοποιητικά.
            
         4.   Το πρωτότυπο του πιστοποιητικού που αναφέρεται στην παράγραφο 2 τηρείται από τον χειριστή ή τον οδηγό του οχήματος μεταφοράς ζώων για περίοδο τριών ετών. Αντίγραφο του πιστοποιητικού αυτού τηρείται από την αρμόδια αρχή για περίοδο τριών ετών.
   Άρθρο 4
   Καταργείται η απόφαση 2011/78/ΕΕ.
   Άρθρο 5
   Η παρούσα απόφαση απευθύνεται στα κράτη μέλη.
   
      Βρυξέλλες, 5 Αυγούστου 2013.
      
         
            Για την Επιτροπή
         
         Tonio BORG
         
            Μέλος της Επιτροπής
         
      
   
   
      (1)  ΕΕ L 24 της 30.1.1998, σ. 9.
   
      (2)  ΕΕ L 30 της 4.2.2011, σ. 40.
   
      (3)  ΕΕ L 139 της 30.4.2004, σ. 321.
   
      (4)  ΕΕ L 18 της 23.1.2003, σ. 11.
   
      ΠΑΡΑΡΤΗΜΑ I
      
         ΚΑΤΑΛΟΓΟΣ ΤΡΙΤΩΝ ΧΩΡΩΝ ΚΑΙ ΤΜΗΜΑΤΩΝ ΤΗΣ ΕΠΙΚΡΑΤΕΙΑΣ ΤΡΙΤΩΝ ΧΩΡΩΝ ΟΠΟΥ ΕΙΝΑΙ ΕΠΙΒΕΒΑΙΩΜΕΝΗ Η ΠΑΡΟΥΣΙΑ ΤΟΥ ΙΟΥ ΤΗΣ ΑΦΡΙΚΑΝΙΚΗΣ ΠΑΝΩΛΗΣ ΤΩΝ ΧΟΙΡΩΝ
      
      
                   
               
               
                  Λευκορωσία
               
            
                   
               
               
                  Ρωσία
               
            
   
      ΠΑΡΑΡΤΗΜΑ II
      
         ΥΠΟΔΕΙΓΜΑ ΔΗΛΩΣΗΣ ΠΟΥ ΠΑΡΕΧΕΤΑΙ ΑΠΟ ΤΟΝ ΧΕΙΡΙΣΤΗ/ΟΔΗΓΟ ΤΟΥ ΟΧΗΜΑΤΟΣ ΜΕΤΑΦΟΡΑΣ ΖΩΩΝ ΠΟΥ ΕΙΣΕΡΧΕΤΑΙ ΣΤΗΝ ΕΝΩΣΗ ΑΠΟ ΤΡΙΤΕΣ ΧΩΡΕΣ Ή ΤΜΗΜΑΤΑ ΤΗΣ ΕΠΙΚΡΑΤΕΙΑΣ ΤΡΙΤΩΝ ΧΩΡΩΝ ΟΠΟΥ ΕΙΝΑΙ ΕΠΙΒΕΒΑΙΩΜΕΝΗ Η ΠΑΡΟΥΣΙΑ ΤΟΥ ΙΟΥ ΤΗΣ ΑΦΡΙΚΑΝΙΚΗΣ ΠΑΝΩΛΗΣ ΤΩΝ ΧΟΙΡΩΝ
      
      Ο υπογεγραμμένος χειριστής/οδηγός του οχήματος μεταφοράς ζώων … δηλώνω ότι:
      (εισάγεται ο αριθμός της πινακίδας κυκλοφορίας)
      …
      
                  —
               
               
                  η τελευταία εκφόρτωση ζώων και ζωοτροφών πραγματοποιήθηκε στ:
                  
                              Χώρα, περιφέρεια, τόπος
                           
                           
                              Ημερομηνία
                              (ηη.μμ.εε)
                           
                           
                              Χρόνος
                              (ώρες:λεπτά)
                           
                        
                               
                           
                           
                               
                           
                           
                               
                           
                        
                               
                           
                        
            
                  —
               
               
                  μετά την εκφόρτωση, το όχημα μεταφοράς ζώων υποβλήθηκε σε καθαρισμό και απολύμανση. Ο καθαρισμός και η απολύμανση περιελάμβανε το διαμέρισμα φόρτωσης, [το αμάξωμα] (διαγράφεται αν δεν υπάρχει), το επίπεδο φόρτωσης (ράμπα), τον εξοπλισμό που ήρθε σε επαφή με ζώα, τους τροχούς και την καμπίνα του οδηγού και τα προστατευτικά ενδύματα/υποδήματα που χρησιμοποιήθηκαν κατά την εκφόρτωση.
                  Ο καθαρισμός και η απολύμανση πραγματοποιήθηκαν:
                  
                              Χώρα, περιφέρεια, τόπος
                           
                           
                              Ημερομηνία
                              (ηη.μμ.εε)
                           
                           
                              Χρόνος
                              (ώρες:λεπτά)
                           
                        
                               
                           
                           
                               
                           
                           
                               
                           
                        
                               
                           
                        
            
                  —
               
               
                  το απολυμαντικό χρησιμοποιήθηκε στις συγκεντρώσεις που συνιστά ο κατασκευαστής (δηλώνεται η ουσία και η συγκέντρωσή της):
                  …
               
            
                  —
               
               
                  η επόμενη φόρτωση ζώων θα πραγματοποιηθεί στ:
                  
                              Χώρα, περιφέρεια, τόπος
                           
                           
                              Ημερομηνία
                              (ηη.μμ.εε)
                           
                           
                              Χρόνος
                              (ώρες:λεπτά)
                           
                        
                               
                           
                           
                               
                           
                           
                               
                           
                        
                               
                           
                        
                              Ημερομηνία
                           
                           
                              Τόπος
                           
                           
                              Υπογραφή του επιχειρηματία/οδηγού
                           
                        
                               
                           
                           
                               
                           
                           
                               
                           
                        
                              Ονοματεπώνυμο του επιχειρηματία/οδηγού του οχήματος μεταφοράς ζώων και εταιρική διεύθυνση (με κεφαλαία)
                           
                        
            
   
      ΠΑΡΑΡΤΗΜΑ III
      
         ΠΙΣΤΟΠΟΙΗΤΙΚΟ ΚΑΘΑΡΙΣΜΟΥ ΚΑΙ ΑΠΟΛΥΜΑΝΣΗΣ ΓΙΑ ΟΧΗΜΑΤΑ ΜΕΤΑΦΟΡΑΣ ΖΩΩΝ ΠΟΥ ΕΙΣΕΡΧΟΝΤΑΙ ΣΤΗΝ ΕΝΩΣΗ ΑΠΟ ΤΡΙΤΕΣ ΧΩΡΕΣ Ή ΤΜΗΜΑΤΑ ΤΗΣ ΕΠΙΚΡΑΤΕΙΑΣ ΤΡΙΤΩΝ ΧΩΡΩΝ ΟΠΟΥ ΕΙΝΑΙ ΕΠΙΒΕΒΑΙΩΜΕΝΗ Η ΠΑΡΟΥΣΙΑ ΤΟΥ ΙΟΥ ΤΗΣ ΑΦΡΙΚΑΝΙΚΗΣ ΠΑΝΩΛΗΣ ΤΩΝ ΧΟΙΡΩΝ
      
      Ο υπογεγραμμένος υπάλληλος πιστοποιώ ότι έλεγξα:
      
                  1.
               
               
                  ότι το όχημα (ή τα οχήματα) μεταφοράς ζώων με πινακίδα (πινακίδες) κυκλοφορίας …, σήμερα και με οπτικό έλεγχο διαπίστωσα ότι το διαμέρισμα φόρτωσης, [το αμάξωμα] (1), το επίπεδο φόρτωσης (ράμπα), ο εξοπλισμός που ήρθε σε επαφή με ζώα, οι τροχοί και η καμπίνα του οδηγού και τα προστατευτικά ενδύματα/υποδήματα που χρησιμοποιήθηκαν κατά την εκφόρτωση έχουν καθαριστεί ικανοποιητικά.
                  (εισάγεται ο αριθμός της πινακίδας κυκλοφορίας)
               
            
                  2.
               
               
                  τις πληροφορίες που υποβάλλονται με τη μορφή δήλωσης, σύμφωνα με το υπόδειγμα του παραρτήματος II της εκτελεστικής απόφασης 2013/426/ΕΕ της Επιτροπής ή με άλλη αντίστοιχη μορφή που καλύπτει τα στοιχεία που περιλαμβάνονται στο παράρτημα II της εκτελεστικής απόφασης 2013/426/ΕΕ της Επιτροπής.
                  
                              Ημερομηνία
                           
                           
                              Ώρα
                           
                           
                              Τόπος
                           
                           
                              Αρμόδια αρχή:
                           
                           
                              Υπογραφή του υπαλλήλου (2)
                              
                           
                        
                               
                           
                           
                               
                           
                           
                               
                           
                           
                               
                           
                           
                               
                           
                        
                              Σφραγίδα:
                           
                           
                              Ονοματεπώνυμο με κεφαλαία:
                              …
                           
                        
            
         (1)  Διαγράφεται αν δεν υπάρχει.
      
         (2)  Το χρώμα της σφραγίδας και της υπογραφής πρέπει να είναι διαφορετικό από το χρώμα της εκτύπωσης.